钦定古今图书集成/明伦汇编/官常典/第604卷 > 徐尧莘
## 钦定古今图书集成/明伦汇编/官常典/第604卷 > 徐尧莘

按《安庆府志》：“尧莘，号宾岳，万历丙戌进士，授户部主
事，榷浔阳，弛禁薄征，守楚永，以休养生息为主，推全
楚卓异。由衡调荆，中使承奉，挟天子宠，开矿沙市，掘
冢潴室，道路以目。尧莘约其驺从，不得逞。后激变广
宁，反以抗旨嗾噬地方。尧莘即欲挂冠，疏控，奉为所
夺，始别为引去。刘大将军𬘩征播，调数省骑士，涂出”
自荆，民争负釜避之。尧莘为经纪，信宿地皆获安堵。
上嘉其劳，锡以银爵，内镌播功，钦赏考最。督储山东，
藩屏汝南，釐剔甦民，远近戴之。寻丁艰归。服阕，会里
中蝗，叩阍请恤，获徼。改折观察粤东，平反钦狱，昭雪
数百，命行省粤西。会有延绥巡抚之推，以与前直指
左，即拂袖归，装橐萧然，年七十六卒。